   ممبئي (ويب ڊيسڪ) هندو انتهاپسند تنظيم بالي ووڊ جي هندو اداڪارائن کي مسلمان اداڪارا زائرا وسيم کان سبق سکڻ جي صلاح ڏني آهي. ڀارتي سياسي جماعت اکيل ڀارتيا هندو مها سڀا جي صدر سوامي چڪراپاني سماجي رابطن جي ويب سائيٽ ٽوئيٽر تي هڪ ٽوئيٽ ۾ مسلمان اداڪارا زائرا وسيم جي بالي ووڊ ڇڏڻ واري فيصلي کي ڀليڪار ڪندي بالي ووڊ ۾ هندو مذهب سان واسطو رکندڙ اداڪارائن کي به صلاح ڏئي ڇڏي. هن هندي ٻوليءَ ۾ ٽوئيٽ ڪندي لکيو ته زائرا وسيم جو بالي ووڊ کان پاسيرو ٿيڻ جو فيصلو ساراهه جوڳو آهي، ٻين هندو اداڪارائن کي به زائرا وسيم کان سبق سکڻ گهرجي.